Source: https://www.riigiteataja.ee/akt/28751
Timestamp: 2020-05-27 21:59:25+00:00

Document:
08.03.1995 otsus nr 510
(1) Käesolevas seaduses sätestatakse Eesti territooriumi haldusjaotus ning haldusjaotuse üksuste piiride ja nimede muutmise kord.
§ 2. Eesti territooriumi haldusjaotus ja haldusjaotuse üksused
(1) Eesti territooriumi haldusjaotus on Eesti territooriumi jagunemine haldusjaotuse üksusteks.
(2) Eesti territooriumi haldusjaotuse üksusteks (edaspidi haldusüksus) on maakond, vald ja linn.
(3) Eesti territoorium jaguneb maakondadeks. Maakonnas teostatakse riiklikku haldamist.
(4) Maakond jaguneb valdadeks ja linnadeks. Vallas ja linnas teostatakse kohalikku omavalitsust.
(5) Vallas ja linnas võib moodustada vastavalt osavaldu ja linnaosi seaduses sätestatud korras.
§ 3. Vallasisesed territoriaalüksused
(1) Vald võib jaguneda alevikeks, küladeks ja muudeks territoriaalüksusteks.
(2) Alevike, külade ja muude territoriaalüksuste liigitamise, piiride ja nimede muutmise korra kehtestab Vabariigi Valitsus.
§ 4. Vabariigi pealinn
§ 5. Haldusüksuste nimistu
(1) Haldusüksuste nimistu kinnitab Vabariigi Valitsus. Nimistusse tehakse muudatusi Vabariigi Valitsuse kehtestatud korras.
§ 6. Haldusüksuse piiride kaardistamine
HALDUSÜKSUSE PIIRIDE JA NIME MUUTMINE
§ 7. Haldusüksuse piiride ja nime muutmise alused
(1) Haldusüksuse piire või nime muudetakse järgmistel juhtudel:
1) käesoleva seaduse §-s 5 nimetatud haldusüksuste nimistu muutmisel;
3) haldusüksuse piiride korrigeerimisel vastavalt maakorralduslikele vajadustele.
(2) Valla või linna piiride ja nime muutmisega kaasnevad kulud kaetakse maavalitsuste ja valla või linna ning asjaomaste ametkondade poolt vastavalt nende pädevusele ja huvitatud poolte kokkuleppele.
§ 8. Valla või linna piiride muutmise algatamine Vabariigi Valitsuse poolt
(1) Vabariigi Valitsus algatab valla või linna piiride muutmise, tehes maavanema kaudu vastava ettepaneku asjaomasele valla või linna volikogule (edaspidi volikogu). Vabariigi Valitsus lisab ettepanekule seletuskirja, milles peab olema märgitud piiride muutmise vajaduse põhjendus, ning vastava valla või linna kaardi koos kavandatava piiri kirjeldusega.
3) piiride muutmisega kaasnevate organisatsiooniliste ning rahaliste ja muude varaliste küsimuste lahendamise.
(3) Volikogu esitab oma arvamuse piiride muutmise kohta otsuse vormis asjaomasele maavanemale.
(4) Maavanem esitab volikogu otsuse koos vajaliku dokumentatsiooniga Vabariigi Valitsusele.
§ 9. Valla või linna piiride muutmise algatamine volikogu poolt
(1) Valla või linna piiride muutmist sooviv volikogu esitab otsusena vormistatud ettepaneku teistele asjaomastele volikogudele.
(2) Ettepaneku saanud volikogu teeb ühe kuu jooksul otsuse piiride muutmise algatamisega nõustumise või sellest keeldumise kohta. Piiride muutmise algatamisest keeldumise otsus esitatakse piiride muutmist algatanud volikogule põhjendatult.
(3) Piiride muutmise algatamisega nõustumisel korraldab asjaomane valla- või linnavalitsus volikogu poolt kehtestatud korras:
(4) Kui mõni asjaomane volikogu ei nõustu piiride muutmisega või peab küsimuste lahendatust ebapiisavaks, lõpetatakse vastav menetlus või jätkatakse küsimuste lahendamist.
(5) Asjaomane volikogu teeb otsuse piiride muutmise taotlemise kohta pärast kõigi piiride muutmisega seotud küsimuste lahendamist.
(6) Asjaomane volikogu esitab maavanemale:
2) seletuskirja, milles peab olema märgitud piiride muutmise vajaduse põhjendus, ühe valla või linna koosseisust teise valla või linna koosseisu arvatava territooriumiosa suurus, elanike arv ja maakasutajad, piiride muutmise seotus valla või linna arengukavaga;
3) valla või linna kaardi koos kavandatava piiri kirjeldusega.
(7) Kui valla või linna piiride muutmisega kaasneb maakondade piiride muutmine, esitatakse käesoleva paragrahvi 6. lõikes nimetatud dokumendid kõigile asjaomastele maavanematele.
(8) Volikogu otsus valla või linna piiride muutmise taotlemise kohta avalikustatakse enne maavanemale esitamist.
(9) Maavanem esitab käesoleva paragrahvi 6. lõikes nimetatud dokumendid koos omapoolse arvamusega Vabariigi Valitsusele kahe kuu jooksul nende laekumisest arvates.
(10) Volikogu otsust piiride muutmise ja sellega kaasnevate küsimuste lahendamise kohta võivad huvitatud isikud maavanema või Vabariigi Valitsuse ees vaidlustada kahe kuu jooksul, arvates volikogu vastava otsuse asukohajärgsele maavanemale esitamisest.
(11) Piiride muutmise taotlemise otsuse ja dokumentatsiooni ekspertiis ning kooskõlastamine vastavate valitsusasutustega toimub Vabariigi Valitsuse poolt kehtestatud korras.
(12) Vabariigi Valitsus võib vajaduse korral nõuda kohalikult omavalitsuselt lisadokumentide esitamist.
§ 10. Haldusüksuse piiride muutmise otsustamine ja valla või linna maakondliku kuuluvuse muutmine
(1) Haldusüksuse piiride muutmise otsustab Vabariigi Valitsus.
(2) Haldusüksuse piiride korrigeerimise maakorralduslikest vajadustest lähtuvalt otsustab Vabariigi Valitsuse poolt volitatud valitsusasutus.
(3) Valla või linna maakondliku kuuluvuse muutmine kuulub Vabariigi Valitsuse pädevusse.
(1) Osavalla ja linnaosa piiride muutmise algatamine toimub kohaliku omavalitsuse korralduse seaduses (RT I 1993, 37, 558; 1994, 12, 200; 19, 340; 72, 1263; 84, 1475; 1995, 16, 228) osavalla ja linnaosa moodustamiseks ettenähtud korras.
(1) Valla või linna nime muutmise taotlemiseks võtab volikogu vastu motiveeritud otsuse ning esitab selle maavanemale.
(2) Maavanem esitab käesoleva paragrahvi 1. lõikes nimetatud otsuse koos omapoolse arvamusega Vabariigi Valitsusele ühe kuu jooksul otsuse laekumisest arvates.
(3) Nime muutmise taotlemise otsuse ekspertiis ning kooskõlastamine vastavate valitsusasutustega toimub Vabariigi Valitsuse poolt kehtestatud korras.
(4) Valla ja linna nime muutmise otsustab Vabariigi Valitsus, lähtudes kohalikest ajaloolistest, geograafilistest, looduslikest ja muudest tingimustest ning võttes arvesse vastava valla või linna elanike soovi.
(5) Maakonna nime muutmine kuulub Vabariigi Valitsuse pädevusse.
(6) Haldusüksusele ei või anda mõne muu haldusüksuse nime.
Haldusüksuse piirid tähistatakse Vabariigi Valitsuse poolt kehtestatud korras.
§ 15. Maakatastriseaduse § 11 muutmine
Maakatastriseaduse (RT I 1994, 74, 1324) § 11 3. lõige muudetakse ja sõnastatakse järgmiselt:
«(3) Kanded katastrikaardile teeb katastripidaja. Katastrikaardile kantakse riigipiir, maakonna, valla ja linna halduspiirid, alevi, aleviku, küla, katastripiirkonna, asumi ja katastriüksuste piirid ning katastritunnused.»
1) Eesti NSV Ülemnõukogu Presiidiumi seadlus «Eesti NSV rajoonide ja külanõukogude ning linnade ja teiste asulate, ettevõtete, asutuste ja organisatsioonide nimetamise ja ümbernimetamise korra kohta» (ENSV Ülemnõukogu Teataja 1965, 39, 158);
2) Eesti NSV Ülemnõukogu Presiidiumi 1974. aasta 1. novembri otsus «Eesti NSV administratiivse jaotuse küsimustes esildistele ja taotlustele lisatavate dokumentide ja andmete loetelu kohta»;
3) Eesti NSV Ülemnõukogu Presiidiumi seadlus «Eesti NSV asulate, linnade, alevite, alevike ja külade kategooriasse arvamise korra kohta» (ENSV Teataja 1974, 47, 484);
4) Eesti NSV Ülemnõukogu Presiidiumi seadlus «Muudatuste ja täienduste tegemise kohta Eesti NSV Ülemnõukogu Presiidiumi 1965. aasta 25. septembri seadluses «Eesti NSV rajoonide ja külanõukogude ning linnade ja teiste asulate, ettevõtete, asutuste ja organisatsioonide nimetamise ja ümbernimetamise korra kohta»» (ENSV Teataja 1981, 14, 180);
5) Eesti NSV Ülemnõukogu Presiidiumi seadlus «Muudatuste tegemise kohta Eesti NSV Ülemnõukogu Presiidiumi 1965. aasta 25. septembri seadluses «Territooriumi administratiivüksuste, asulate, ettevõtete, asutuste, organisatsioonide ja muude objektide nimetamise ja ümbernimetamise korra kohta»» (ENSV Teataja 1985, 17, 294);
6) Eesti NSV Ülemnõukogu Presiidiumi seadluse «Muudatuste tegemise kohta mõnedes Eesti NSV seadusandlikes aktides» punkt 3 (ENSV Teataja 1986, 10, 132).

References: § 2

§ 3

§ 4

§ 5

§ 6

§ 7

§ 8

§ 9

§ 10

§ 15
 § 11
 § 11